《怀黄徵士观复》
明代·孙蕡

积翠西南天柱峰，中天仿佛玉芙蓉。时清有客歌鸣凤，地僻无人见卧龙。

白璧明珠淹下国，丹崖绿壑寄高踪。匡时正有丘园念，几欲驰书道莫从。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。